Euroopa Liidu Teataja L 020 , 27/01/1998 Lk 0016 - 0017



Komisjoni määrus (EÜ) nr 192/98, 20. jaanuar 1998, millega muudetakse määrust (EÜ) nr 3072/95 riisituru ühise korralduse kohta ja määrust (EMÜ) nr 2358/71 seemneturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruse (EÜ) nr 3072/95 [4] artikliga 6 kehtestatud kompenseerivate maksete süsteemi tuleks laiendada seemneks ettenähtud koorimata riisi tootjatele; nimetatud määruse artiklis 3 ettenähtud sekkumishinna vähendamisest põhjustatud hinnalangus mõjutab ka seemneks kasutatava riisi hinda; piisava toetuse puudumisel on oht, et sertifitseeritud seemet hakatakse vähem kasutama ning riisi kvaliteet langeb; seemneks ettenähtud riis tuleks lisada määrusega (EÜ) nr 3072/95 hõlmatud toodete hulka, et see vastaks kompenseerivate maksete saamise tingimustele; tuleb meeles pidada, et seemnete eest makstakse toodetele tootmistoetust vastavalt määrusele (EMÜ) nr 2358/71 [5]; määruse (EÜ) nr 3072/95 artiklis 3 kehtestatakse koorimata riisile 1999/2000. turustusaastaks ning järgnevateks turustusaastateks sama sekkumishind; tuleks samuti sätestada, et kõnealuse määruse artikli 6 lõikes 1 kindlaks määratud kompenseerivad maksed jääksid 1999/2000. turustusaastal ning järgnevatel turustusaastatel samaks; vastavalt määruse (EÜ) nr 3072/95 artikli 6 lõikele 4 kohaldatakse kompenseerivate maksete süsteemi tootjaliikmesriigi kehtestatud pindalade alusel; sellest tulenevalt tuleks sätestada vähendus, mida kohaldatakse kõnealuste asjaomase liikmesriigi kehtestatud pindalade ületamisel; määruse (EÜ) nr 3072/95 artikli 6 lõikega 5 nähakse ette liikmesriikide esitatav teave, mis põhineb tootjate ja töötlejate deklaratsioonidel; seda sätet tuleks muuta, et vältida viitamist riiklikule baaskülvipinnale; tundub olevat majanduslikult põhjendatud nõuda eksporditoetuse andmisel tõendeid, et toode on täielikult saadud ühendusest nõukogu 12. oktoobri 1992. aasta määruses (EMÜ) nr 2913/92 (millega kehtestatakse ühenduse tolliseadustik) [6] määratletud tähenduses; kõnealust kohustust ei kohaldata reekspordi korral; selleks et laiendada kompenseerivate maksete süsteemi seemneks ettenähtud riisile ning kindlustada tasakaal riisiseemneturul, eelkõige tagada müügivõimalused kooskõlas määruse (EÜ) nr 3072/95 artiklis 6 kehtestatud baaskülvipinnaga, näib olevat õigustatud riisiseemne tootmist stabiliseeriva mehhanismi kehtestamine; tuleks sätestada kompenseerivate maksete süsteemi laiendamine ja stabiliseeriva mehhanismi kohaldamine alates 1998/99. turustusaasta algusest, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3072/95 muudetakse järgmiselt. 1. Artiklis 1: a) asendatakse lõige 1 järgmisega: "1. Riisituru ühine korraldus hõlmab hinna- ja kaubandussüsteemi ning reguleerib järgmisi tooteid: CN-kood | Kirjeldus | | | a) | 100610 | Koorimata riis | 100620 | Kooritud (pruun) riis | 100630 | Poolkroovitud või kroovitud riis, mis võib olla poleeritud või glasuuritud | b) | 11064000 | Purustatud riis | c) | 11023000 | Riisijahu | 11031400 | Riisitangud ja -jahu | 11032950 | Riisigraanulid | 11041991 | Helvestatud riis | 11081910 | Riisitärklis;" | b) lisatakse järgmine lõige: "3. Käesolevat määrust kohaldatakse CN-koodi 10061010 alla kuuluva seemneks ettenähtud koorimata riisi suhtes üksnes artikliga 6 sätestatud kompenseerivate maksete süsteemi kohaldamisel.". 2. Artiklis 6: a) lõikes 3 asendatakse tabeli neljanda veeru pealkiri sõnadega: "1999/2000. ja järgnevad turustusaastad"; b) lõikes 5: i) asendatakse teine lõik järgmisega: "Eelmise lõigu kohaldamisel määrab asjaomane liikmesriik kindlaks kompenseerivate maksete suhtes kohaldatavate vähenduste ulatuse enne käesoleva määruse artiklis 22 sätestatud korras kindlaksmääratavat kuupäeva. Liikmesriik teavitab sellest eelnevalt komisjoni võimalikult kiiresti."; ii) kolmanda lõigu alguses asendatakse sõnad "iga baaskülvipinna kohta annab liikmesriik" sõnadega "liikmesriik annab". 3. Artiklis 13: a) asendatakse lõike 12 esimese lõigu esimene taane järgmisega: "— tooted on saadud täielikult ühendusest määruse (EMÜ) nr 2913/92 artiklis 23 määratletud tähenduses, välja arvatud lõike 13 kohaldamisel"; b) lõike 13 esimene lõik asendatakse järgmisega: "Kolmandatest riikidest imporditavale ja kolmandatesse riikidesse reeksporditavale riisile ei anta toetust, kui eksportija ei tõenda, et: - eksporditav toode ja enne imporditud toode on üks ja seesama, - kõik tollimaksud on toote vabasse ringlusse lubamisel makstud." Artikkel 2 Määruse (EMÜ) nr 2358/71 artiklile 3 lisatakse järgmine lõik: "4a. Riisiseemne maksimumkogus, mille puhul ühenduses abi antakse, määratakse kindlaks lõikes 5 osutatud korras. Kogus jaotatakse tootjaliikmesriikide vahel." Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesoleva määruse artikli 1 lõiget 1 kohaldatakse 1. septembrist 1998 ning artiklit 2 kohaldatakse 1. juulist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. jaanuar 1998 Nõukogu nimel eesistuja J. Cunningham [1] EÜT C 312, 14.10.1997, lk 18. [2] Arvamus on esitatud 14. jaanuaril 1998 (Euroopa Ühenduste Teatajas seni avaldamata). [3] Arvamus on esitatud 10. detsembril 1997 (Euroopa Ühenduste Teatajas seni avaldamata). [4] EÜT L 329, 30.12.1995, lk 18. Määrust on viimati muudetud määrusega (EÜ) nr 613/97 (EÜT L 94, 9.4.1997, lk 1). [5] EÜT L 246, 5.11.1971, lk 1. Määrust on viimati muudetud määrusega (EÜ) nr 3290/94 (EÜT L 349, 31.12.1994, lk 105). [6] EÜT L 302, 19.10.1992, lk 1. Määrust on viimati muudetud määrusega (EÜ) nr 82/97 (EÜT L 17, 21.1.1997, lk 1). --------------------------------------------------